नाइजीरिया में पुलिस ने पूर्व मंत्री को गिरफ्तार किया  
लंदन से स्वदेश लौटे नसीर अल रुफाई को आबुजा के नामदी आजिकवे अंतरराष्ट्रीय हवाई अड्डे पर रोक लिया गया और उन्हें गिरफ्तार कर लिया गया।
नाइजीरिया की खुफिया पुलिस ने मौजूदा सरकार की आलोचना करने वाले एक पूर्व मंत्री को गिरफ्तार कर लिया। लंदन से शनिवार को स्वदेश लौटे नसीर अल रुफाई को आबुजा के नामदी आजिकवे अंतरराष्ट्रीय हवाई अड्डे पर रोक लिया गया और उन्हें गिरफ्तार कर लिया गया। उन्हें किसी अज्ञात स्थान पर ले जाया गया है।  खुफिया पुलिस की इस कार्रवाई की कोई वजह नहीं बताई गई है। 51 साल के रुफाई पूर्व राष्ट्रपति ओलूसेंगुन ओबासांजो के कार्यकाल में मंत्री थे। ओबासांजो का कार्यकाल वर्ष 2007 में खत्म हुआ था।  रुफाई के खिलाफ अपने दोस्तों को अवैध रूप से भूमि आवंटित करने के मामले में मुकदमा चलाया गया था, लेकिन वह देश से बाहर चले गए थे। उन्होंने इन आरोपों से इनकार करते हुए कहा था कि उन्हें इस मामले में आरोपी बनाया गया है।